Čelsija Meninga
Čelsija E. Meninga (angļu: Chelsea Elizabeth Manning; dzimis kā Bredlijs Edvards Menings (Bradley Edward Manning) 1987. gada 17. decembrī, kopš 2013. gada pašidentificējas kā sieviete) ir ASV Armijas karavīrs, kas tika arestēts 2010. gada maijā Irākā, kad radās aizdomas, ka viņš ir pārsūtījis slepenus dokumentus interneta vietnei WikiLeaks. Nākamajos mēnešos viņam tika izvirzītas vairākas apsūdzības, tai skaitā par "palīdzības sniegšanu ienaidniekam". Tiek uzskatīts, ka viņš WikiLeaks nosūtījis vairāk nekā 250 000 ASV diplomātiskos dokumentus, apmēram 500 000 armijas militāro dokumentu par karadarbību Afganistānā un Irākā. Karadienestu sācis 2009. gada oktobrī (bija izlūkošanas analītiķis) bāzē pie Bagdādes, Irākā.